钦定古今图书集成/理学汇编/文学典/第161卷 > 《徐师曾文体明辩》 > 《跋张忠献公与外舅帖》周必大
## 钦定古今图书集成/理学汇编/文学典/第161卷 > 《徐师曾文体明辩》 > 《跋张忠献公与外舅帖》周必大

张忠献公忠君忧国劝学为善之心，造次颠沛，未尝
少忘，凡见于手书者皆是也。近世浮辞谬敬，盈于尺
牍，观此得不见贤思齐乎？兹八幅者，外舅御史王公
彦先绍兴庚辰守公乡郡及移泸帅答书也。德人士
风之褒，期待甚厚。盖闻名于过平江之日，知非溢美。
外舅季子嘉宾藏之有年，今传其子绍祥，而属某题
其后。庆元戊午五月庚辰